Matthew 121 b Veya bai'ab na'atube sawar ufunamaim, Jesu Baiyarir Ana Veya sanabey wanawanah remor inan ana bai'ufununayah a himorob, basit sanabey afa hirut hikeb ro'oro'oh hibow hi'aa. 2 c Naatu ofafar bai'obaibiyenayah hi'itih basit Jesu hi'u, "A bai'ufununayah ku'itih, abis tisisinaf i ata ofafar te'a'a'stu'utu'ub, anayabin boun i Baiyarir ana veya.
3 d Jesu iyafutih eo, "David ana sabuw bairi aa himomorob ana maramaim, David God ana bar wanawanan run, rafiy God isan hisibor hi'inu'in, bow ana sabuw bairi hi'aa, Buk Atamaninamaim hikirum inu'in kwaiyab kwa'itin? Nati i ofafar hi'astu'ub, anayabin nati sibor i hi'ofafar firis akisihimo hinabow hina, men David ana sabuw o men yait ta'aamih. 5 e Naatu Moses ana ofafar ta kwaiyab kwa'itin? Baiyarir ana veya firis terun Tafaror Bar teyayabuna men ofafar te'a'astu'ub? En. 6 f Baise boun i a tur ao'owen, sawar gagamin anababatun i na tit, men iti Tafaror Bar na'atube'emih. 7 g Buk Atamaninamaim i iti na'atube eo, 'Kabeber i akokok men sibor.' Kwa iti sawar yabin anababatun kwatasoso'ob na'at sabuw gewasih boro men kwatakusairih. 8Anayabin Orot Natun i Baiyarir Tamah anababatun."
Orot Uman Murubin9Jesu nati efan itumar na hai Kou'ay Bar ta wananwanan run, 10 h orot ta uman murubin ma'ama'amaim, naatu sabuw afa nati'imaim hima'am i ef hinunuwet Jesu gamin uwin isan, imih Jesu hibatiy hio, "It ata ofafaramaim Baiyarir ana veya orot babin boro taniyawas ai en?" 11 i Baise Jesu iyafutih eo, "Bo o orot ta asheep Baiyarir ana veya hub tare'er, boro itatain tayen o itihamiy ta'in tamorob? 12Orot ana yawas i ra'at kwanekwan men for na'atube'emih. Isan imih Baiyarir ana veya orot babin tanabibais i men tasisinaf kakaf ofafar ta'a'astu'ubimih."
13Imaibo orot uman murubin isan eo, "Uma ku'otofair a'itin." Naatu orot uman otofair naatu uman igewasin uman rounane na'atube matar. 14 j Basit Pharisee Jesu hihamiy hitit ufun, rabin morob isan hiyakitifuw.
God Ana Rourubinen Orot15Jesu rabinamih hiyayanuw tur nowar naatu efan nati ihamiy sa'ab in, sabuw rou'ay gagamin na'in hi'itin hi'ufunun bairi hinan, iyabowat hisawow hinan etei iyawasih. 16 k Naatu eo fafarih eo, "Sabuw afa hai tur men kwana'owenamih. 17Iti i abisa dinab orot Isaiah ana bukamaim kikirum na iturobe.
18 l 'Iti orot i ayu isau bowamih arubin,
ayu au yabow orot, i isan ayu abiyasisir,
Ayu Anunu boro anitin,
naatu i boro ma gewas isan sabuw tutufin etei isah naorerereb.
19I boro men nagam naatu boro men fanan aumetawat niwow;
Fanan boro men ef gagamin yanamaim hinanowar.
20Sawasaw ririmih hikimow tere'er boro men na'abar faifiyen,
na'atube ana marakaw kikimin etoto'ab boro men nihamiy, baise boro nihamiy nato'ab nanan ma gewas ana fair nara'at.
21Naatu sabuw etei hai not hai baitumatum i biyanamaim hinayai.'"
Jesu Naatu Beelzebul Hairi22Imaibo sabuw afa orot ta matan fim naatu demon awan gugin toun bububur ma'am hibai hina Jesu biyan hitit iyawas naatu misir tur eo naatu matan igewasin nuw. 23Sabuw rau'ay gagamin na'in Jesu abisa iwa'an hi'i'itin hai hikasiy ra'at hio, "Iti orotom David uwan ta?"
24 m Baise Pharisees hinonowar hio, "Iti orot demon enununih, anayabin demon hai ukwarin wabin Beelzebul fair itin, nati esisinaf."
25Jesu abisa hinotanot so'ob, naatu uwih eo, "Tafaram ta'imon hinakusib rou'ab namatar hinabiyow boro men manin hiniyowamih, naatu bar meraramaim o ain uf rara'amaim hinakusib hinabiyow hai ma boro hini'afiy. 26Imih Demon Ana Aiwob wanawananamaim hinakusib taiyuwih hinabiyow, i ana aiwob wanawanan ana fair boro naririm. 27Naatu kwa i ayu Beelzebul fair baitu demon nunih kwarouw kwa'o. Bo kwa a bai'ufununayah i yait ana fairamaim demon tenununih? Isan imih kwa taiyuw abai'ufununayah hai sinafumaim ebi'obaiyi God ana baibatiyen i wan kwamara'at. 28 n Baise ayu i God Anunin Kakafiyin ana fairamaim demon anununih, imih nati ebi'obaiyit mar ana aiwob i na tit kwa wanawananamaim.
29"Orot fairin ana bar boro men asir hinarun ana sawar hinabainomih, baise wantoro'ot orot hinab hinafatum nabat, imaibo ana sawar hinabainuw.
30 o "Orot yait ayu airi men abita'imon i ayu au wosai, naatu orot yait men ayu ibaisu airi bobaituw abigenamih, nati orot i wasgeyayan. 31 p Ana'an nati isan imih a tur ao'owen, bowabow kakafih ta ta naatu bai'ib tur ta ta God boro nanotawiyen, baise orot yait Anun Kakafiyin ni'ib isan tur kakafin na'o, i ana bowabow kakafih boro men nanotawiyimih. 32Naatu orot yait Orot Natun isan tur kakafin na'o nabigigim boro ana bowabow kakafin nanotawiyen, baise orot yait God Anun Kakafiyin isan na'o nabi'iyab, i boro tafaramamaim men nanotawiy na'atube maramaim.
Ai Ro'on Ana Binanakwar33 q "A ai inakaif gewas boro ro'on gewasin inab, a ai men inakaif gewas ro'on boro kakafin inab, anayabin ai i boro ro'onamaim ina'inan. 34 r Kwa i tuwamorob foufuh, dogor wanawanan kakafin ema'am boro mi'itube tur gewasih kwana'o. Anayabin abisa dogor wanawanan ema'am i awamaim etitit. 35Orot gewasin ana bar wanawanan sawar gewasih ya ti'inu'in boro nabow naya taiten, naatu orot kakafin ana bar wanawanan sawar kakafih ya ti'inu'in boro naya taiten. 36Imih a tur ao'owen, baibatebat ana maramaim sabuw etei awahimaim tur abisa hi'o boro God ana tur hina'owen aisim nati tur hi'o. 37Naatu o taiyuw a tur io'omaim God boro nibatiyi, naatu o taiyuw a turamaim boro naorereb o i gewas o kakaf."
Sabuw Ina'in Isan Jesu Hifefeyan38 s Imaibo Pharisee naatu Ofafar bai'obaiyenayah afa himisir hi'o, "Bai'obaiyenayan, aki akokok ina'inan ta iniwa'an ana'itin."
39 t Baise Jesu iyafut eo, "Kwa iti mar boun nan ana sabuw a fanasair ra'at, ina'inan itinamih kwa'o. Baise ina'inan boro men ta kwana'itinamih, ina'inan ta'imon nati dinab orot Jonah biyanamaim kwa'itinika. 40 u Jonah siy gagamin tonan yan wanawanan in fai tounu auyit tounu na'atube, Orot Natun boro fai tounu auyit tounu me wanawanan na'in. 41 v Jonah binan Nineveh sabuw hinonowar ufunamaim hai bowabow kakafih hisisinaf etei hihamiyen, imih baibatebat ana veya boro hinamisir kwa kwabiwa'an kakaf isan boro hina'uwi, anayabin binan iti boun abit i men marasika Jonah bibinan na'atube'emih! 42 w Na'atube tafaram Sheba hai aiwob babin Solomon ana binan gewasin nowaramih ana tafaram ef yok na'in ihamiy na tur nowar, imih baibatebat ana veya boro namisir, kwabiwa'an kakaf isan na'uwi, anayabin Solomon bibinan i men boun ayu abibinan na'atube'emih!
Demon Kakafin In Tabir Maiye43"Demon kakafin orot biyanamaim ema'am tenun etit i boro watu owararinamaim ma baiyarir isan ana efan nanuwet, naatu efan men natitita'ur na'at, 44i boro na'o, 'Ayu boro anamatabir maiye au ubar anan.' Naatu namatabir nan ana bar natitit, ana bar wanawanan i owararin naatu hirereb hiyabuna inu'in boro na'itin. 45 x Imaibo boro namatabir maiye demon kakafih anababatun eteiseven nanawiyih bairi hinan nati bar hinasusuw hinama. Naatu nati orot i boro na'af narauwabon men marasika ma'am na'atube'emih. Imih iti sabuw boun hima kakafih tesisinaf boro isah na'atube namatar."
Jesu Hinah Naatu Taitin46Jesu eo, sabuw hima hinonowar ana tur baisawarina'e, hinah taitin hina hitit ufun hibat hi'o, "Aki akokok Jesu bairi ana'o." 47Basit orot ta run Jesu iu, "Hinat taiti hina ufun tebatabat, tekokok bairi kwana'o." ▼
48Jesu orot iya'afut eo, "Ayu hinai naatu taitu anababatun ana'o inanowar." 49Imaibo ana bai'ufununayah isah uman fufunih eo, "Ayu hinai naatu taitu i iti tema'am ku'itih. 50 z Orot yait ayu Tamai maramaim eo na'atube fanan bai esisinaf i ayu taiu, ayu rubu naatu ayu hinai."
Copyright information for `AAI
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
Examples to use the search box to find Bibles, passages, search terms, etc.-
ESVGen 1
This shows how to quickly lookup a passage.NIVESVKJVGen 1
Looking up a passage in three different translations is also easy.ESVbrother
This asks STEP to search for the Greek word for 'brother' and show the results in the ESV.NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.KJVTHGNTJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
Examples of some Bible study tools +
KJVCol 3 Color code grammar
Highlight all the imperative verbs with red underlinesKJVCol 1 Color code grammar
Highlight main verbs (green underlines) and supporting verbs (purple)KJVMat 1 Color code grammar
Highlight the number (plural in bold) and gender (male in blue, feminine in red, neuter in black) of wordsESV1Jo 1 Quick tryout links
Highlight frequent words in the chapter or book
Examples to enable color code grammar +
KJVEph 1 Color code grammar
Look at KJV New Testament with color highlighted verbsSBLGRom 12 Color code grammar
Look at Greek New Testament with color code grammar, Greek root word and English vocabularyCUnCol 1 Color code grammar
Look at Chinese Union New Testament with color highlighted verbsSBLGKJVCUNEph 5 Color code grammar
Look at Greek, English and Chinese New Testament with color code grammar
© Tyndale House, Cambridge, UK - 2019